Okresná prokuratúra Bratislava III 
Vajnorská 47, 832 77 Bratislava 3

Sp. zn. : 4 Pv 1060/13/1103	Bratislava III, 5.12.2014
EEČ : 2-10-324-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava III
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX s.r.o. 
	sídlo organizácie: XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 879,73 € 
b.	Peňažná suma určená na všeobecne prospešné účely: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Nové Mesto - východ pod spisovou značkou ORP 2096/13 NMv.
že v čase od 15.08 hod. dňa 21.11.2012 do 01.30 hod. dňa 22.11.2012 na Račianskej ulici číslo 103 zo študentského domova Mladá Garda vystupujúc pod prezývkou „buckynho“ na internetových fórach www.warcenter.cz, www.wareznet.cz a www.war4all.com úmyselne ponúkol na stiahnutie neoprávnene vyhotovené rozmnoženiny počítačových programov, a to konkrétne operačný systém XXXXX 8 všetkých edícií v 32 bitovej a 64 bitovej verzii, ktoré v týchto časoch z IP adresy 147.175.212.177 z uvedeného miesta uploadoval (nahral) na filehostingové servery internetových domén www.czshare.cz a www.hellshare.com, čím spôsobil spoločnosti XXXXX so sídlom XXXXX, Redmond, USA škodu vo výške 269,88 €,

Odôvodnenie: 
Uznesením povereného príslušníka PZ, Obvodného oddelenia PZ Nové Mesto - východ, Okresného riaditeľstva PZ v Bratislave III pod sp. zn. ČVS: ORP-2096/NMV-B3-2013 zo dňa 28.11.2013 bolo podľa § 199 ods. 1/ Trestného poriadku začaté trestné stíhanie vo veci prečinu porušovania autorských práv podľa § 283 ods. 1/ Trestného zákona a následne uznesením pod rovnakou spisovou značkou podľa § 206 ods. 1 Trestného poriadku  vznesené obvinenie XXXXX, pre prečin porušovania autorských práv podľa § 283 ods. 1/ Trestného zákona, ktorého sa mal dopustiť obvinený na tom skutkovom základe, že v čase od 15.08 hod. dňa 21.11.2012 do 01.30 hod. dňa 22.11.2012 na Račianskej ulici číslo 103 zo študentského domova Mladá Garda vystupujúc pod prezývkou „buckynho“ na internetových fórach www.warcenter.cz, www.wareznet.cz a www.war4all.com úmyselne ponúkol na stiahnutie neoprávnene vyhotovené rozmnoženiny počítačových programov, a to konkrétne operačný systém XXXXX 8 všetkých edícií v 32 bitovej a 64 bitovej verzii, ktoré v týchto časoch z IP adresy 147.175.212.177 z uvedeného miesta uploadoval (nahral) na filehostingové servery internetových domén www.czshare.cz a www.hellshare.com, čím spôsobil spoločnosti XXXXX so sídlom XXXXX, Redmond, USA škodu vo výške 269,88 €.

     	Preskúmaním spisového materiálu som zistila, že v trestnej veci obvineného XXXXX sú dané zákonné dôvody na rozhodnutie o schválení zmieru a zastavení trestného stíhania. V priebehu skráteného vyšetrovania bol dostatočne zistený a ustálený skutkový stav, ktorý korešponduje s výrokovou časťou tohto uznesenia a je zrejmý zo všetkých zadovážených dôkazov, ktoré sú obsiahnuté vo vyšetrovacom spise. 

      	Podľa § 220 ods. 1 písm. a), písm. b), písm. c) Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.      
       
	Podľa § 283 ods. 1/ Trestného zákona, kto neoprávnene zasiahne do zákonom chránených práv k dielu, umeleckému výkonu, zvukovému záznamu alebo zvukovo-obrazovému záznamu, rozhlasovému vysielaniu alebo televíznemu vysielaniu alebo databáze, potrestá sa odňatím slobody až na dva roky.
       
	Podľa § 215 ods. 1 písm. g), ods. 6 Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným. Obvinený a poškodený môžu proti uzneseniu o zastavení trestného stíhania okrem odseku 1 písm. g) a obvinený aj odseku 3 podať sťažnosť, ktorá má odkladný účinok.
      
	Z predloženého spisového materiálu vyplýva, že obvinený XXXXX spáchal skutok tak ako je uvedené vo výrokovej časti tohto uznesenia.  
      	
	Obvinený XXXXX (č.l. 103 - 105 ) sa priznal k spáchaniu skutku, pre ktorý mu bolo vznesené obvinenie a po zákonnom poučení o obsahu inštitútu zmieru súhlasil s postupom podľa § 220 Trestného poriadku. 

	K veci bol vypočutý aj splnomocnený zástupca poškodenej spoločnosti, XXXXX (č.l. 106 - 109), ktorá sa vo svojej výpovedi vyjadrila k okolnostiam spáchaného trestného činu, pričom pokiaľ ide o škodu spôsobenú trestným činom, táto vznikla spoločnosti XXXXX so sídlom XXXXX, Redmond, USA vo výške 269,88 € bez DPH, t.j. vo výške 89,96 € za každú jednotlivú rozmnoženinu operačného systému XXXXX 8CZ.
Po zákonnom poučení o možnosti ukončiť vec v prípravnom konaní zmierom dala výslovný súhlas na postup v zmysle § 220 Trestného poriadku. 

	Obvinený a splnomocnený zástupca poškodenej spoločnosti – XXXXX, dali súhlas k mediácií, teda k mimosúdnemu riešeniu sporu. 

Z obsahu Dohody o náhrade škody uzatvorenej pre účely uzavretia zmieru zo dňa 11.11.2014 okrem iného vyplýva, že obvinený XXXXX dňa 19.06.2014 nahradil poškodenej spoločnosti škodu spôsobenú jeho konaním v plnej výške v sume 269,88 €. 
Z obsahu vyšetrovacieho spisu vyplýva, že obvinený XXXXX nebol doposiaľ súdne trestaný.   

	Zástupca poškodenej spoločnosti, tak v prípravnom konaní, ako aj v konaní pred mediačným úradníkom súhlasil s postupom podľa § 220 Trestného poriadku za účelom schválenia zmieru. 
      
	Obvinený vyhlásil, že spáchal skutok, pre ktorý je stíhaný a dal súhlas k mediácii.  

      	Obvinený XXXXX poukázal v prospech Depozitného účtu Okresnej prokuratúry XXXXX III (č. účtu: XXXXX peňažnú sumu vo výške 100,- EUR na všeobecne prospešné účely, z toho sumu vo výške 50% ( 50,- EUR ) určil štátu na peňažnú pomoc poškodeným podľa osobitného zákona a 50% ( 50 EUR ) v prospech n.o. Plamienok, so sídlom XXXXX, XXXXX, číslo účtu XXXXX, vedený v Tatra banke a.s. 

	Výšku odovzdanej finančnej čiastky u obvineného možno považovať za primeranú závažnosti spáchaného prečinu.

	Vzhľadom k vyššie uvedeným skutočnostiam možno schválenie zmieru a zastavenie trestného stíhania považovať za dostatočný spôsob vybavenia veci.

Poučenie: 
Proti tomuto uzneseniu nie je príspustná sťažnosť podľa § 215 ods. 6 Trestného poriadku. 

JUDr. Katarína Čechová
prokurátorka